|  |
| --- |
| **Caproni Ca.308** |
|  |
|  |
|  |
| Tipas | Avialaineris |
| Gamintojas | Caproni Aeronautica Bergamasca |
| Gamybos metai | 1935 |
| Baigtas naudoti | 1959 |
| Pagrindiniai naudotojai | Ala Littoria  Regia Aeronautica  Aeronautica Militare Italiana |
| Pagaminta vnt. | 8 |

**„Caproni Ca.308 *Borea"*** (liet. „*Šiaurės vėjas*") – nedidelis keleivinis lėktuvas, XX a. ketvirtojo dešimtmečio viduryje sukurtas Italijojos įmonėje „Caproni".

Konstrukcija
------------

Konstrukciaškai Ca.308 buvo tradicinės konfigūracijos, aerodinamiškas, žemasparnis monoplanas su fiksuota važiuokle. Pagrindininės važiuoklės ratai buvo dengiami aerodinaminiais gaubtais. Pirmasis modelis buvo varomas čekoslovakiškais varikliais „Walter Major", vėliau, eksploatacijos metu, jie buvo pakeisti angliškais „De Havilland Gipsy Six". Gamyos metu Italijos kariuomenė pareikalavo numatyti galimybę lėktuve įmontuoti kulkosvaidžius ir išorinius laikiklius 300 kg bombų.

Lėktuvo prototipas, pavadintas Ca.306, buvo eksponuojamas 1935 m. Milano aviacijos parodoje.

Ca.308 konstrukcija tapo pagrindu didelei karinių orlaivių šeimai, gavusiai indeksus pradedant nuo Caproni Ca.309.

Eksploatacijos istorija
-----------------------

Caproni Ca.308
Lėktuvas buvo sukurtas Italijos vyriausybės konkursui pateikti lėktuvus, skirtus aptarnauti antraeiles kryptis Šiaurės Afrikoje. Penkis pirmuosius šio lėktuvo egzempliorius užsisakė Italijos aviakompanija *Ala Littoria*.

Libijos kolonijinei administracijai du vienetus nupirko Italijos vyriausybė.

Visi šie orlaiviai buvo žymimi indeksu Ca.308.

Penki lėktuvai buvo nurašyti iki 1938 m. dar vienas sudužo 1940 m. Vienintelis likęs egzempliorius buvo naudojamas Italijos ginkluotose pajėgose, karo metu buvo užgrobtas Sąjungininkų, o po karo buvo eksploatuojamas civilinėse avialinijose iki 1959 m.

Variantai
---------

Caproni Ca.308 su Walter Major varikliais
Ca.306
Prototipas, eksponuotas 1935 m. Milano aviacijos parodoje.
Ca.308 *Borea*
Septyni serijiniai lėktuvai.

Operatoriai
-----------

Italijos vėliava Italija
* *Ala Littoria*
* *Regia Aeronautica* – Italijos karalystės karinės oro pajėgos

Italijos vėliava Italija
* *Aeronautica Militare Italiana* – Italijos respublikos karinės oro pajėgos

Techniniai duomenys (Ca.308)
----------------------------

Duomenys iš: *European Transport Aircraft since 1910*

 Caproni Ca. 308 Borea (Letectví, 1935 m. lapkritis)**Bendrieji duomenys**

* **Įgula:** 3
* **Keleivių:** 7
* **Ilgis:** 12,87 m
* **Sparno mojis:** 16,20 m
* **Aukštis:** 3,25 m
* **Sparno plotas:** 38,4 m2
* **Tuščio svoris:** 1 700 kg
* **Kilimo svoris:** 2 600 – 2 700 kg
* **Jėgainė:** du de Havilland Gipsy Six šešių cilindrų vienaeiliai varikliai, po 150 kW (200 AG) galios

**Skrydžio duomenys**

* **Kreiserinis greitis:** 246 km/h
* **Maksimalus greitis:** 340 km/h
* **Skrydžio nuotolis:** 1 200 km
* **Skrydžio lubos:** 5 000 m
* **Kilimo greitis:** 4,30 m/s

Literatūra
----------

* (EN) Stroud, John (1966). European Transport Aircraft since 1910. London: Putnam. OCLC 895249324.
* (EN) Taylor, Michael J. H. (1989). Jane’s Encyclopedia of Aviation. London: Studio Editions. p. 236.
* (EN) Thompson, Jonathon (1963). Italian Civil and Military Aircraft 1930–1945. Aero Publishers, Inc. ISBN 0-8168-6500-0.
* (EN) World Aircraft Information Files. London: Bright Star Publishing. pp. File 891 Sheet 11.
* (RU) Caproni Ca.308, Уголок неба

* (RU) Caproni Ca.308 "Borea". Aviarmor: авиация, бронетехника и боевые машины.

Išnašos
-------

1. 1 2  Caproni Ca.308 "Borea". Aviarmor: авиация, бронетехника и боевые машины.
2. 1 2  Stroud, John (1966). *European Transport Aircraft since 1910*. p. 411
3. ↑  aeroflight
4. 1 2  Thompson 1963, p. 106